
Grozījums Sociālā uzņēmuma likumā
Izdarīt (Latvijas Vēstnesis, 2017, 212. nr.; 2022, 19. nr.) šādu grozījumu:
1. Papildināt 2. panta pirmo daļu pēc vārda "atbildību" ar vārdiem "kuras tiešie vai netiešie dalībnieki nav publiskas personas".
 
2. Aizstāt 4. panta otrajā daļā vārdu "divos" ar vārdu "trijos".
3. Izteikt 5. panta trešo daļu šādā redakcijā:
"(3) Sociālais uzņēmums visā tā darbības laikā nodrošina atbilstību šā panta pirmajā un otrajā daļā minētajiem kritērijiem, izņemot šā likuma 9. panta otrajā daļā minēto nosacījumu."
4. Izteikt 6. panta trešās daļas 2. punktu šādā redakcijā:
"2) reģistrēta sociālā uzņēmuma darbības atbilstību šā likuma 5. panta otrās daļas 1. punkta prasībām un Ministru kabineta noteiktajiem darbības rādītājiem, ja tika konstatēta iespējamā neatbilstība."
5. 9. pantā:
izteikt otro daļu šādā redakcijā:
"(2) Sociālais uzņēmums var sadalīt dividendēs ne vairāk kā 50 procentus no iegūtas peļņas, ja pēdējo triju gadu laikā, par kuriem ir iesniegti gada pārskati, uzņēmums nav saņēmis sociālajiem uzņēmumiem paredzēto atbalstu granta veidā.";
izslēgt trešo daļu.
6. Aizstāt 10. panta pirmajā daļā vārdu "maijam" ar vārdu "jūnijam". 
7. Papildināt pārejas noteikumus ar 6. punktu šādā redakcijā:
"6. Grozījumu šā likuma 2. panta pirmajā daļā, kas paredz, ka sociālais uzņēmums ir sabiedrība ar ierobežotu atbildību, kuras tiešie vai netiešie dalībnieki nav publiskas personas, attiecībā uz sociālajiem uzņēmumiem, kuru tiešie vai netiešie dalībnieki ir publiskas personas, piemēro ar 2029. gada 1. janvārī. 
Likums stājas spēkā nākamajā dienā pēc tā izsludināšanas.

